Diari Oficial de la Generalitat Valenciana


Sumari del DOGV 6009, del 08-05-2009 (2009/4872)

RESOLUCIÓ d'1 d'abril de 2009, de la Direcció General d'Ordenació, Avaluació i Investigació Sanitària de la Conselleria de Sanitat, per la qual concedix l'acreditació a l'Hospital Arnau de Vilanova per a fer extraccions i trasplantaments de progenitors hematopoètics autòlegs.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6009

Data del DOGV
:   08-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/4872


Data del document
:   01-04-2009

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * establiment hospitalari
    * trasplantament d'òrgans

RESOLUCIÓ d'1 d'abril de 2009, de la Direcció General d'Ordenació, Avaluació i Investigació Sanitària de la Conselleria de Sanitat, per la qual concedix l'acreditació a l'Hospital Arnau de Vilanova per a fer extraccions i trasplantaments de progenitors hematopoètics autòlegs. [2009/4872]  
Alberto Monforte Albalat, director de l'Hospital Arnau de Vilanova va presentar la sol·licitud d'autorització d'este centre per a fer extraccions i trasplantaments de progenitors hematopoètics autòlegs.  
La Direcció General d'Assistència Sanitària i la Direcció del Programa de Trasplantaments de la Comunitat Valenciana informen favorablement sobre l'acreditació sol·licitada.  
La Direcció Territorial de Sanitat de València ha comprovat que el centre té tots els requisits exigits per a esta acreditació.  
Fonaments jurídics  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons el que disposen l'Orde de 26 de febrer de 2008 sobre l'autorització sanitària de centres sanitaris de la Comunitat Valenciana per a activitats d'extracció i trasplantament d'òrgans, teixits i cèl·lules i els decrets 176/2004, de 24 de setembre, i 120/2007, de 27 de juliol.  
2. S'ha complit el que establixen el Reial Decret 1301/2006, de 10 de novembre, que establix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i l'Orde de 26 de febrer de 2008 de la Conselleria de Sanitat.  
Vistos els antecedents de fet i els preceptes legals esmentats i la resta que s'apliquen, resolc:  
Concedir l'autorització per a fer extraccions i trasplantaments de progenitors hematopoètics autòlegs a l'Hospital Arnau de Vilanova. Esta autorització és vàlida per un període de quatre anys, a partir de la data d'esta resolució.  
L'autorització pot ser revocada en qualsevol moment, si s'alteren o deixen de complir-se els requisits i les consideracions que l'han feta possible.  
Respecte a l'activitat que s'autoriza, el centre queda sotmés a la inspecció i el control de la Conselleria de Sanitat.  
Esta resolució s'ha de comunicar a les persones interessades, amb l'advertiment que no exhaurix la via administrativa i que hi poden interposar un recurs d'alçada davant el conseller de Sanitat en el termini d'un mes comptador des de l'endemà de la notificació.  
València, 1 d'abril de 2009.- La directora general d'Ordenació, Avaluació i Investigació Sanitària: Pilar Viedma Gil de Vergara.